
-Nifon la; 


VA 


Cu prilejul acestor solemnități P. S. S. Episcopul Nifon al Dunărei 
ie Jos, a ținut mai multe cuvântări, pe cari ni-lea trimis pentru pu- 
icare. 


_ Mulţumim P. S. Sale pentru onoarea ce ne-a făcut şi cu bucurie le 
împărtăşim cititorilor noştri. 


La uzina de apă. 


Domnule prim-ministru, 
Iubiţi Creștini, 


; Energia unui popor atârnă de starea lui higienică. 

Mintea sărătoasă nu poate fi decât într'un trup sănătos și trup 
sănătos este numai cel cu desăvârşire curat. Curăţenia trupului 
o procură apa, și de aceea vechii Romani, pătrunşi de acest a- 
devăr, au căutat ca toate oraşele imperiului să fie străbătute 
de canale şi construirea lor a dat naştere unei arhitecturi pro- 
prii, ale cărei urme se găsesc presărate mai în toate părţile 
împărăției Romane. Pănă şi pe pământul Dobrogei se văd ur- 
mele năzuinţei Romanilor spre curăţenie. 

Cine străbate drumul ce uneşte sfânta mănăstire « Cocoş» cu 
șoseaua naţională Isaccea-Tulcea, dă de urmele unui canal pe 
unde se scurgeă apa limpede din dealurile Cocoşului către ve- 
chiul şi dispărutul sat Capaclia şi cișmeaua din această locali- 
tate, unde drumeţii însetaţi se adăpau, nu este decât capătul 
acestui vechiu canal. Acelaș lucru se vede şi în satul Visterna 
și în alte părţi. 

La Musulmani, curăţenia fiind una din prescripţiunile Cora- 
nului, apa din izvoare eră adusă până la ușa geamiilor şi cre- 
dincioșilor Semilunei nu le este îngăduit să intre în templele 
lor, înainte de a-și fi spălat mânile şi picioarele cu apă curată 
şi limpede. 

Dacă cei vechi simţiau nevoe, pentru curăţenia trupurilor şi 
a târgurilor, de-a pune la îndemâna omului apa curată, cu atât 

mai mult popoarele moderne grămădite în mase mari în oraşe 
şi târguri, nu pot trăi sănătoase fără apă curată. Cele mai multe 
boli, se nasc din necurăţenie și foarte multe se lăţese prin ne- 
curăţenie; iar acest factor primejdios sănătăţii publice, este 
înlăturat prin apă. 

Vremea epidemiilor, ne arată de cât de mare folos este 
apa, pentru sănătatea publică. De aceea, cârmuitorii orașelor 
au drept ţel principal de-a înzestră orașele lor cu apă curată. 

In acest oraş, înconjurat de mlaștini producătoare de miazme 
și de boale; în acest târg expus continuu vânturilor, apa este 
singura dătătoare și susținătoare de viaţă. Pentru a asigură 
sănătatea publică, voi cârmuitorii v'aţi gândit să daţi acestui 
oraş, elementul de care avea mai mare nevoie. 

Mântuitorul Christos a căutat să vindece pe cei bolnavi şi în 
suferinţă, spre a-i redă întregi şi sănătoși Bisericei și societăţei ; 
şi noi, slujitorii altarului său, socotim de oameni de bine și buni 
patrioţi, pe toţi cei ce luptă ca prin mijloacele științei să înde- 
plinească în parte făpturile lui Isus. Fericit sunt că pot să 
sfinţesc acest loc de unde va porni apa dătătoare de viaţă. 

Fie ca Harul Domnului să se coboare din viitoarele izvoare 
ce vor fi aci, ca și în apele Iordanului şi cei ce se vor adăpă 
dintr'însele să capete sănătate sufletească și trupească. 

Voi cârmuitorii, lucraţi cu râvnă numai ceeace este spre fo- 
losul obştesc al neamului; câci numai astfel veţi împlini po- 
runcile Domnului şi veţi merge pe urma lui. Atunci urmaşii 
voștri vă vor pomeni cu drag, iar Cel de Sus vă va răsplăti 
după faptele voastre revărsând milele sale cele bogate peste 
voi şi coprinsul vostru. — Amin. 

La palatul de Justiţie. 


Domnule prim-ministru, 
Jubiţi Creștini, 


Pronia Dumnezeeasă m'a învrednicit pe mine dintre toţi erarhii 
dela Dunărea de jos ca să sfinţesc temelia altarului justiţiei ce 
se ridică aci în dreapta Dunărei, în al 44-lea an de glorioasă 
Domnie a Majestăţei Sale Regelui nostru Carol I-iu. 

Justiţia e prima între virtuţi, e virtutea morală care face să 
i se deă fiecăruia ceea ce-i aparţine şi să se respecte toate drep- 
turile aproapelui. Dacă Justiţia e fundamentul drepturilor şi 
prin ea se menţine echilibrul social în dreapta Dunărei, prin 
Justiţie, neamurile felurite din Dobrogea au putut să cunoască 
bine-facerile civilizaţiunii noastre, şi toţi locuitorii acestui scump 
pământ, s'au simţit fraţi şi egali înaintea legilor statului 
Român. Prin Justiţie locuitorii acestui pământ au cunoscut su- 
perioritatea stăpânirei noastre şi prin ea s'au văzut asiguraţi 
în avutul și persoana lor. 

De unde înainte, legea era bunul plac, dreptatea, hatârul şi 
drepturile omului necunoscute; prin alipirea fiicei noastre la 
patria mumă, justiţia noastră, rezultat al învăţăturii și activi- 
tăţei creştine, a luat stăpânire pe acest pământ, 

De unde înainte de noi justiţia aveă ochi de văzut, şi drepta- 
tea o căpătă cel ce eră în măsură să influenţeze asupra ochilor; 
sub noi justiţia e legată la ochi, ca să nu vază nici mizeria 

omenească, nici lipsa, nici puterea, nici slava ; și dreptatea s'o 
împartă cu nepărtinire şi fără privire la faţă. 

Mulțumită acestei Justiţii neamurile Dobrogei au devenit egale 
înaintea legei, ca și înaintea lui Dumnezeu, înplinindu-se astfel 
cuvintele Apostolului Pavel. 

Justiţia a ridicat moralul neamurilor din Dobrogea; prin ea 
s'a statornicit egalitatea socială, prin ea vieţuitorii acestui pă- 
mânt despărțiți prin limbă şi relipiune s'au simţit egali trăind 
frăţeşte ; şi tot prin ea roadele civilizaţiunii noastre s'au revăr- 
sat cu belşug pe acest pământ. 

Dar- Justiţia lumească are de fundament Justiţia divină și do- 
vada o avem în semnul Sfintei Cruci, ce stă pe masa judecă- 
torului şi în hotărârile cari se execută numai în numele Capu- 
lui Statului întărit în această supremă demnitate, întâiu prin 
graţia lui Dumnezeu și apoi prin Voința naţională. Dacă Justiţia 
lumească poate greşi, căci errare humanum est, şi dacă hotărârile 
sunt luate, cum ziceau Romanii, pro veritate habetur, conştiinţa 
cetăţeanului este împăcată, căci în hotărârile date de dânsa el 
vede voinţa lui Dumneze. 

Temelia Justiţiei omeneşti, fiind Justiţia divină, şi dacă în 
sufletul mulţimei n'ar îi credinţa unei judecăţi eterne și drepte 
care să răsplătească pe om, dreptul Judecător dincolo de mor- 
mânt, după faptele lui, nu ştiu dacă judecata lumească ar pro- 
duce efectele ce constatăm azi. De aceea Justiţia lumească, atâta 
vreme va fi cu cinste statornicită, în lume, cât Justiţia divină 
va fi țelul final al năzuinţei omului. Numai sub egida Justiţiei 
divine, Justiţia lumească s'a ridicat în slavă de neamurile creş- 
tine, spre deosebire de cea a neamurilor barbare, unde chiar 
noţiunea ei este întunecată. Pentru aceea unde se ridică un 
altar Justiţiei, noi vedem incă un altar ridicat Domnului; căci 
judecata de aci dă imaginea judecății celei de pe urmă, celei 
cu adevărat drepte și veşnice. 

Plecând dela acest principiu şi împărţitorii justiţiei, se cuvine 
a li însufleţiţi de învăţămintele Bisericei noastre şi să fie drepţi 
în lucrările lor, ţinând cumpăna dreptăţii în aşă chip ca să nu 
atârne într'o parte mai mult de cât în cealaltă, pentru ca 
poporul să audă și să vadă în hotărârile judecății lumești, 
glasul şi hotărârea lui Dumnezeu. 

Fie ca din acest altar ce se va înălţă de astăzi, să se reverse 
asupra acestui judeţ dreptatea desăvârşită, ca toţi dintr'un gând 
și dintr'o inimă să aducă slavă Domnului şi să înalțe rugăciuni 
pentru îndelunga înzilire a M. S. Regelui cum şi a celor ce-au 
hotărît și se trudesc pentru a lui ridicare. — Amin. 


La școala «Dimitrie A. Sturdza». 


Domnule prim-minisiru 
și Domnilor, 


După gradul de cultură sau instrucţiune al unui popor se 
cunoaşte treapta de civilizaţiune, la care a ajuns acel popor. Un 
popor înapoiat în cultură, este inapoiat în toate ramurile de 
activitate omenească ; şi din contră un popor la care cultura 

a ajuns să fie o faclă plină de lumină bine-făcătoare, acel po- 
por merge cu paşi repezi pe calea progresului. 

Locul de unde capătă omul cultura, acest element puternic 
care edifică şi înalță popoarele, este şcoala. 

Şcoala dă omului primele cunoştinţe trebuincioase, de a fi 
folositor societăţei. Şcoala deprinde pe copil a-și implini cu 
punctualitate datoriile la care va fi chemat, când va fi vrâsnic. 
Şcoala învaţă pe om, a fi şi cetățean devotat şi creştin virtuos. 

Şcoala insă, nu poate singură să-şi ajungă scopul, adică de-a 
face din copil, bărbatul destoinic care să-şi îndeplinească bine 
şi corect rolul la care va fi chemat în societate; dacă şcoala, 
nu va fi precedată şi chiar insoţită deo bună şi sănătoasă 
educaţiune familială. 

Prin urmare, părinţii sunt chemaţi mai întâi, să dea copiilor 
primele începuturi de educaţiune ; după aceea vine şcoala care 
desvoltă germenele sămănat de familie. Sau cu alte vorbe, 
şcoala clădeşte pe temelia pusă de familie. 

Dintre părinţi, mama e chemată cea dintâi a da educaţie co- 
piilor ; căci privirea, surâsul şi vocea unei mame, sunt razele 
bine-făcătoare cari pătrund mintea şi inima copilului şi fac să 
rodească în sufletul lui nevinovat, germenul virtuţei şi al reli- 
giozităţii. Dacă şcoala dă peste copii de a căror educaţiune şi 
instrucţiune s'au îngrijit şi se ocupă părinţii, ii este uşor să 
scoată diu sânul ei oameni destoinici, folositori Patriei şi nea- 
mului ; iar dacă şcoala are nefericirea să inroleze din acei co- 
pii, pe cari părinţii i-au lăsat de capul lor tocmai în etatea cea 
mai fragedă, foarte cu greu ii va fi şcoalei să scape pe 
nişte asemenea copii, de deprinderile şi apucăturile contractate 
in căminul părintesc. 

Ca episcop al locului, binecuvintez din toată inima aceste 
localuri de şcoală ce încep a se clădi; şi rog din toată cură- 
tenia sufletului, pre bunul Dumnezeu, să facă ca mamele ce- ŞI 
vor trimite copiii în aceste şcoli, să se asemene în educaţia 
copiilor lor, cu Cornelia mama Grahilor, care ori de câte 
ori eră întrebată de prietenele ei, care ii sunt bijuteriile şi 
hainele cu care trebue a se găti, ea le arătă pe cei doi fii 
ai ei, cari au scăpat în câteva rânduri Roma, de primejdia ce 
o ameninţă. 

Facă bunul Dumnezeu, ca elevii cari vor frecuentă aceste 
şcoli, să fie şi să facă pentru scumpa noastră Dobrogea, ceia- 
ce au fost şi au făptuit Grahii pentru Roma! — Amin. 


La masa oferită de Primăria oraşului Tulcea, D-lui 
Prim-Ministru Ion I. C. Brătianu. 
Domnule Prim-Ministru 
și Domnilor, 


Judeţul şi oraşul Tulcea este în plină sărbătoare ; căci primul 
sfetnic al înțelepiului, piosului și viteazului nosiru Suver an, 

înfruntând zăduful, praful şi oboseala, a plecat dela un capăt 
al țării la altul, spre a constată personal, dacă s'au aplicat mă- 
surile profilactice, recomandate de Consiliul Sanitar, pentru 
combaterea flagelului ce ne ameninţă şi pe care, rog pe milos- 
tivul Dumnezeu să-l depărteze dela noi şi să-l ducă pe pustii! 

Dintre localităţile însă, vizitate de D sa, cel mai fericit este 
oraşul Tulcea ; căci aci Primul Ministru al țării, a prezidat la 
întemeliarea a trei noi altare naţionale: unul al Dreptăţei, 
altul al Sanâtăței si altul al Luminii. 

A fost hărăzit de sus, ca ilustrul şi nemuritorul bărbat de 
stat, Ion C. Brătianu, carele făceă noaptea zi şi ziua noapte, 
spre a procură cele trebuincioase flăcăilor noştri, cari se lup- 
tau ca niște eroi pentru independenţă, pe pământul Bulgariei, 
să readucă la căminul părintesc pe scumpa noastră fiică Dobro- 
gea, rătăcită atâtea veacuri prin părți străine de legea şi nea- 
mul ei; iar urmaşul şi vlăstarul acestui destoinic şi cinstit 
bărbat de stat, să dea drepturi politice locuitorilor Dobrogei 
şi să se intereseze de aproape de această parte a ţării, care 
formează ochii şi plămânii scumpei noastre Românii! 

Ca Episcop al acestei localităţi, trimis in apostolat la gurile 
Dunărei, prin conglăsuirea aleşilor Națiunii şi întărirea M. S. 
Regelui Carol I scumpul nostru Suveran, îngăduiți vă rog, 
ca în numele clerului și al locuitorilor Dobrogeni, să închin 
un pahar in sănătatea Escelenţei Voastre şi să rog din toată 
curăţenia sufletului pe bunul Dumnezeu, ca să Vă ocrotească 
pe viitor de orice ochiu viclean şi mână vrăşmaşe, ce ar mai 
unelti să săpească viaţa vlăstarului în care națiunea îşi pune 
cu încredere speranţa, destinele şi viitorul ei. 

Ingăduiţi, zic, să Vă exprim şi recunoştinţa clerului şi a lo- 
cuitorilor Tulceni, pentru care nu cruţaţi nici un sacrificiu, de 
a le inzestră judeţul şi oraşul cu biserici, şcoli şi alte aşeză- 
minte, precum şi cu linii ferate, de care au neapărată nevoe 
şi de care erau lipsiţi până acum, fiind singurul judeţ, care 
mare nici măcar un chilometru de drum de fier; şi să rog pe 
Creatorul ca să Vă păstreze întreg, cinstit și sănătos până la 
cele mai depărtate margini ale vieţei pământeşti, spre a puteà 
realiză frumoasele dorinţi şi idealuri, prin puterea şi vointa de 
muncă, cu care va impododit Dumnezeu şi aţi moştenit-o dela 
mult regretatul şi neuitatul vostru Părinte. — Amin. 


LICURICIUL ȘI BROASCA. 


Intro noapte frumoasă de vară un licurici se jucă prin iarbă. 
© broască îl scuipă cu venin. 

— Ce rău "ţi-am făcut de te porţi cu mine aşa? îi, zise li- 
<uriciul murind. 

— La ce străluceşti ? răspunse broasca. 

lui Moș Toma. 


De unde se vede cum poate să fie cinevă „om“ în casa lui 


sn viaţa mea — spune moş Toma — nu 
doar că mă laud, am fost om în casa 
mea. O bucată de vreme, după cem'am 
însurat, nu-mi dădeam seama de ce, în 
cea mai mare parte din gospodăriile nouă, 
erau, cum sunt şi până în ziua de azi, 
numai certuri, batjocuri, ocări şi bătăi între soţi. 
Apoi cum se poate închipui, ca o gospodărie ase- 
menea să dea inainte?! Cât lumea! Ai doi boi la 
jug; dacă unul trage ceală şi altul hăisa, te-a ni- 
merit nevoia şi rămâne carul în drum, în loc să 
meargă înainte! Că, vezi d-ta, să cheltuește putere 
în zadar pentru tras în lături, în loc să se chel- 
tuiască pentru tras înainte. Așă-i şi în căsnicie: 
jugul vieţei, lăsat de Dumnezeu ca să-l poarte băr- 
batul şi femeia împreună, nu poate fi urnit din loc 
decât cu cea mai desăvârșită înţelegere între soți. 
ȘI, când soţii merg în înţelegere, viaţa nu mai este 
jug, ci este cunună de biruinţă, este însă-și ferici- 
rea pentru care a orânduit Dumnezeu taina căsă- 
toriei. 

Eu vorbesc de înţelegerea între soţi; dar înţele. 
gerea asta are mare socoteală. Inţelegerea să nu 
rămâe numai în vorbe, ci să se arate în fapte; ba, 
dacă i pe-aceia, înţelegerea să se arate numai în. 
fapte. - 


www.dacoromanica.ro 


ALBINA 1367 


Când bărbatul se crede împărat și se uită la fe- 
meie ca la o roabă, ori ca la un vierme netrebnic, 
atunci aleluia cu înţelegerea în căsnicie. Viermele, 
cât îi el de vierme, dacă îl calci pe coadă, ridică 
și el capul... Când a făcut Dumnezeu pe Eva,n'a 
avut cu gând să-i facă lui Adam o roabă, ci i-a şi 
spus că i-a făcut-o şi i-o dă ca să-i fie lui de to- 
varăş. Aşă dar, cine se uită la femeia lui ca la o 
roabă, păcătuește contra voinţei lui Dumnezeu și 
de aceia o asemenea gospodărie nici nu poate da 
înainte. Apoi numai între tovarăşii buni poate dăi- 
nui înţelegerea deplină, și se poate întări prin fapte 
legătura dintre ei. 

Dar să lăsăm noi vorbele şi să tâlcuim mai bine 
faptele, cum le văd eu în toate zilele. 

Femeia are copil mic, de-o pildă. Ei? Ia să stăm 
noi puţin să judecăm. Să zicem că-i tocmai în vre- 
mea prășşitului, ori a secerei. Al cui e copilul ?—zi- 
cere-aş eu unuia, care se poartă ca un împărat de 
cei neînţelepți —Al femeei ? Nu. Nu e numai al fe- 
meei, ci şi al tău. E copilul vostru. Nu te uiţi tu, 
la copilul tău ca la lumina ochilor din cap? Aşă-i! 
Ei, daca-i aşă, ia să-ţi fac eu, neiculiţă, o lecuţă de 
socoteală. Tu ai fost azi, cu muerea ta, la prăşit. 
Dac'ai fost, trebuiă să te duci, că doar din muncă 
îţi iasă ce de vârât sub nas, ce de îmbrăcat şi ce 
de purtat cele nevoi, ca să nu pierzi şi ceiace n'ai 
şi ca să sporești ceiace ai — că doar n'o să-ți 
vie cevă de-agata și nici n’o să-ţi crească alţii co- 
piii. Erai dator să te duci; munca este datoria ori- 
cărui om. Te-ai întors acum, în amurg, dela muncă. 
Eşti trudit, ştiu. Dar femeia ta, care s'a întors odată 
cu tine, nu-i oare trudită? Te-ai tolănit pe prispă 
şi ţi se pare că ţi se deşiră toate oasele din tine 
de oboseala muncei. Știu și asta şi te cred; dar 
femeia ta, a muncit mai puţin decât tine azi? N'a 
muncit ea tot cât şi tine, azi ca totdeauna ? Ţi-aduci 
aminte? Tu, la amiază, după ce-ai mâncat, te-ai 
culcat puţin ca să te odihnești; muerea ta nu s'a 
culcat: a căutat de copilul vostru, l'a hrănit, l'a îm- 
păcat, ľa schimbat de pelinci, ia căutat iarbă proa- 

spătă pentru umbrar, ori i-a udat cu apă arsurile 
de soare. La chindie, tot aşă. Auzi? Copilul vostru 
ţipă. Il ustură poate arsurile soarelui de peste zi. 
Femeia ta aleargă în toate părţile. Orătăniile din 
bătătura casei voastre se ţin după dânsa, fripte de 
sete, hămisite de foame -— n'aţi avut, știi bine, pe 
cine să lăsaţi acasă ca să le adape şi să le hrănească 
peste zi. 

Ei? Dacă sunteţi tovarăși, dece nu te scoli, dece 
nu alergi şi tu să faci şi tu, ca tovarăşi adevărat, 
ceiace te uiţi că face femeia ta!? Auzi? Copilul tău 
ţipă, îl ustură poate dogoriturile feţei lui crude, ini- 
ma femeei tale tremură de mila lui. Ție nu ţi-e 
milă ? Dece nu hrănești și nu adăpi tu paserile? 
Dece laşi pe femeia ta să se ducă la apă. Aleargă, 
creştine! Nu vezi? Incotro apuci? Te duci la crâşmă 
să beai cevă, eşti ostenit, știu; dar femeia ta? Te-ai 
întors şi te-ai tolănit iar. Halal să-ţi fie! Te uiţi 
cum suge viţelul la vacă și nu dai fuga să-i dai 
ajutor femeei ca s'o poată mulge în tienă! Tu nu 
poţi face focul? Nu poţi pune şi tu de mămăligă? 
Că doar vezi bine că femeia nu dovedeşte cu toate, 
ca să-ţi facă mâncarea mai iute. In loc s'o înjuri, 
ai face mai bine să pui şi tu mâna pe cevă, ca 
fost şi ea cu tine la muncă și trupul ei are carne 
şi oase. 

Aţi mâncat, ce-a dat Dumnezeu şi ce-a putut fe- 
meia face mai iute ca să-ţi potolească nerăbdarea 
ta de împărat bicisnie şi netot. Te închini lui Dum- 
nezeu şi vreai să te culci. Să ştii că Dumnezeu vede 
și rugăciunea ta nu-i primită. Și Dumnezeu aude 
cum ţipă copilul tău şi-şi aşteaptă scăldătoarea. 
Dumnezeu nu-i mulţumit de tine. Tot ce-a făcut fe- 
meia ta seara asta, puteai face și tu. Acum aștepți, 
bombănești, înjuri, ba poate ai și lovit în femee că 
încă nu ţi-a pus așternutul. Dece nu-ţi așterni sin- 
gur? Eşti olog? Tu nu vezi că femeei tale îi tre- 
mură inima de mila copilului vostru, care ţipă me- 
reu de focul căldurei de peste zi? Nu vezi că fe- 
meia ta are încă deacum înainte de pregătit scăl- 
dătoarea copilului? Ştii bine, netrebnicule, că eri, 

în zorul muncei, ca să n'ai ce zice, și-a tăiat fe- 
meia degetul cu secerea şi că dacă umblă cu mâna 
în scăldătoarea copilului, i se obrintește rana dela 
deget şi mai tare! Dece nu mai zăbovești şi tu ca 
să scalzi și tu copilul? Dece crezi numaidecât că 
asta-i treabă de temee? Nu ești tovarășul femeei 
tale ? 

Dacă n'ar fi viaţa aşă de grea, ar trebui ca să 
rămână acasă femeia, să caute de cele dinlăuntrul 
casei, şi să crească copiii, dar nu-i așă: ea e tova- 
răşul tău la câmp şi-i drept şi-i omenos să fii și 
tu tovarășul ei acasă! 

Aşă cere tovărăşia cinstită. Te-ai culcat. Femoia 
mai are de spălat blidele, tot astă seară, pentrucă 
dimineaţă, știi bine, de zorul muncei, nare vreme 
să spele blidele. De ce uiţi că şi trupul ei e ca şi 
al tău din carne şi oase? Te-ai trezit din somn de 
plânsul copilului, în puterea nopţei şi a somnului. 
Dece-ţi ghiontești femeia să se trezească? Pân'a- 
cum a legănat copilul; tu dormeai dus şi ea îl le- 
gănă ca să nu te trezești tu. Acum o furară și pe 
ea somnul adânc; are şi trupul ei nevoe de odihnă. 
Dece nu te scoli și tu să legeni puţin copilul vo- 
stru? Dece nu păzești și tu liniştea odihnei femei 
tale? ştii bine că femeia ta are să se scoale cu 
noaptea în cap, are să pregătească mâncarea de 
peste zi, că doar cu tine o să meargă la muncă și 
doar tu eşti acela care a-i lua-o în unghii de mar 
fi pata totul când te scoală pentru plecare la mun- 
că... Deschide-ţi sufletul, ticălosule!. . 

Și eu am fost bărbat în casa mea, dar am fost 
om. Când veneam dela muncă nu mă gândeam la 
odihnă până când nu vedeam ce ajutor trebue să 
dau femeei ca să nu fim nici unul împovărat mai 
mult; decât altul. Eu aduceam apă, făceam focul, 
făceam mămăligă, hrăneam paserile, căutam de vite 
şi de tot ce trebuiă. In vremea asta femeia căută 
de copii şi, când o ertă vremea, faceă ea singură 
fără să m'amestec eu. Asta a fost regula vieţei 
noastre: ne-am ajutat unul pe altul şi Dumnezeu 
ne-a ajutat și-am dat înainte. 

Spiridon. Popescu. 

Al patrulea premiu pentru cititori. 


Cititorii noștri au putut vedeù și aprețiă sacrificiile 
ce facem pentru înbunătăţivea revistei. Au primit cele 
trei suplemente ilustrate în cuori. Acum anunțăm pe 
cel de-al patrulea. El va însoți No. 52 al «Albinei». 

Acest suplement este reproducerea în colori a lu- 
crării excelente a micului și colaboratorului nostru 
pictorul Costin Petrescu, profesor la şcoala de bele arte din 
Bucureşti și unul din cei mai aprețiați din tinerii noștri 
artiști. Lucrarea reprezintă pe 


marele erou al Românismului 
pe acela care a înfăptuit întrunirea tuturor Românilor 
pe Mihaiu Viteazul. 


Fiecare Român va fi bucuros să aibă în casa sa 
chipul iubit al Aceluia ul cărui nume va fi veşnic 
săpat în inimile Româneşti. 

Administrația. 
— a 


Biserica Sf. Gheorghe din Craiova. 


Biserica Sf. Ghiorghe Nou din Craiova, aşezată 
în mahalaua ce se uumeşte azi «Solomon», este 
zidită pela mijlocul secolului XVIII, pe la 1755, 
de către, fostul Staroste Milcu Stoenescu.) 

Slăbindu'i-se zidurile de către un cutremur în 
anul 1848, ea a fost reparată de către State Stoenescu. 
Astăzi însă ea se află în stare rea şi ar avea 
trebuinţă de reparaţiuni serioase. E vorba chiar 
să fie închisă până se vor puteă face aceste reparaţii. 

Dăm aci câtevă vederi ale exteriorul şi interiorului 
acestei biserici după publicaţia d-lui P. Gârboviceanu: 
«Biserici cu averi proprii». 

R. 

(Văzută din faţă). 


Biserica Sf. Gheorshe-Nou din Craiova. 


(Văzută din spre altar). 


interiorul bisericii Sf. Gheorshe-Nou din Craiova. 


ca.To 


WWW. 


Putere. 


Căsuţa lui Călin își regăsi iar liniştea ei dulce de altădată; 
mai sărăcită, dar tot aşa eră de iubită de stăpâna ei. Megie- 
şia cu moş Gheorghe, bătrân de tot acum, îi eră tot aşă de 
scumpă Ruxandei, ca şi lui Călin 

Adesea stăteau ei de vorbă pe aceiaş prispă în faţa aceluiaș 
soare. Vorbeau cu drag de suiletul bun al celui... dus, ce 
plutea par'că în aerul din jurul lor... şi suspină cu durerea 
lor... şi se bucură cu speranţa lor... şi se închină cu rugăciunea 
lor... 

— Când s'ar sculà din groapă bietul, ziceà moş Gheorghe, 
să te vadă câte ai pătimit cu ticălosul acela, ar muri a doua 
oară, săracul, de durere. Dar, bun e Dumnezeu! Vei scăpa și 
tu la băiat și te va răsplăti el de toate necazurile. Tot ... tot 
ai să uiţi şi-ai să te bucuri de norocul lui. 

— Aşă gândesc şi eu, moşule. Atunci are doar omul curaj 


la muncă, când are pentru cine munci. 


* 
* + 


In adevăr, Ruxandra era neadormită. 

Toată vara cu grădina, pentru hrana casei. Călin pusese de 
jur împrejurul livezii, pe lângă gard, numai duzi. 

Acum erau duzii mari şi ea se gândi să crească viermi 
de mătase. Intrebă pe Doamna dela şcoală de unde să aducă 
sămânță şi o rugă s'o învețe cum să-i îngrijască, că ea nu-şi 
aducea aminte bine de când învățase în școală. Şi unde se puse ea 
pe lucru primă-vara, că i-a trebuit încă câte-vă brate de ajutor 
ca să dovedească de cules frunze de agud pentru hrana lor. 

Dar a avut atât de mult folos, cât nici nu visă ea. Sculele 
cele strălucitoare de mătase erau o bogăție întreagă. Și'n fie- 
care an îşi sporeă avutul cu vinderea lor. 

Mai avea ea şi câţi-vă stupi de albine. La început ținea 
puțini; cât pentru trebuinţa casei. Dar acum, de când eră 
nevoeaşă, stăteă de ele primă-vara să nu se piardă nici un 
roiu, şi le înmulţise aşă în cât trebui să mărească cu mult 
prisaca. Banii de pe miere şi ceară îi puneă regulat la banca 
din sat, pe numele lui Alexe 

— Ta, să-i fie pentru învăţătură, mai târziu, că trebue atunci 
multe cheltueli. 

larna țeseà mult şi aşă frumos de te minunai când vedeai 
şi n'ai fi crezut că a umblat pe acolo mână de om... 


* 
* * 


Băiatul îi urmă acum la şcoală .. . şi eră harnic şi cuminte... 
drept mămucă-sa, în picioare... 

Dar cum trec anii! 

Nici te gândești când creşte copilul... 

Nici nu simţeşti când îmbătrânești ... 

Fără să bagi de seamă... mori. 

Li 
E] * 

Pe aceleaşi locuri acelaş soare încălziă. Aceleaşi case, alţi 
oameni adăposteau. In casa lui moş Gheorghe locuiă feciorul 
cel mai mare cu familia lui toată. In casa Ruxanădrei şi a lui 
Călin gospodăreă Alexe cu nevasta lui. Ruxandra eră acum o 
bătrânică pașnică și îngăduitoare, dar gârbovită de sarcina grea 
a vieţii. Uneori, când vedeă pe Alexe ciudos şi nerăbdător în 
casă, îl luă la o parte şi-i ziceă: 


— Ascultă dragul mamei : Nu fii iute nici odată cu nevastă.ta. 
Pe ea mai mult de cât pe ori cine trebue să o cruţi. La ea 
mai mult de cât la liniştea ta să ţii. Când te uiţi la ea să-ți 
treacă tot necazul, să-ţi se moaie glasul. Că sufletul şi trupul 
ei e mult mai gingaş ca al bărbatului. Si-apoi, vezi, câte dureri 
îndură ea ca să-ţi aducă ţie urmași! 

Viaţa ei e în primejie, pe când pe tine te aşteaptă bucuria 
băetanilor ... Măcar că tu ai învăţat carte multă, dar eu am 
învăţat în şcoala vieţii... Ascultă sfaturile aceste ce nu voesce 
de cât fericirea ta. 

Alexe sărutà mâna cea nodoroasă de muncă, care-l făcuse 
pe dânsul ce eră, şi se întorceă mulţumit şi cu gândul liniştit. 
Ruxandei i-se făceà inima cât o pâne de bucurie când se uită 
că tot în jurul ei erà rodul străduințelor a priceperei ei, când 
se gândeă şi vedeă ce om făcuse din Alexe, care eră vestit 
prin meteşugul lui nu numai în sat acolo, ci departe în 
împrejurimi. 


După ce învăță băiatul toate clasele de acolo din sat, îl 
dădumama lui la târg şi în toată Dumineca se ducea să vadă 
cum merge cu sănătatea, cu puterea şi cu învăţătura. După 
aceea se sfătui cu profesorul dela târg, ce să facă cu el. p'a 

— Dă, nevastă, îi spuneă acesta, numai cu carte şi numai 
cu carte, nu e bine să rămâe omul. Trebue să-și aleagă un 
meşteşug, o meserie. Cartea întâi, e adevărat, căci fără ea nu 
faci ispravă bună. Ea să te lumineze; meşteşugul, să te 
hrănească. 

— Apoi de ce am mai cheltuit eu vreme şi parale de geaba? 
Nu puteă să înveţe deodată meşteşug, întrebă Ruxandra? 

— Nu, mătuşă. La meşteşug, pe lângă mâni agere şi învăţate, 
trebue şi minte pricepută. Când i-ai luminat mai întâi mintea 
cu carte deajuns, alt-fel merge treaba: mai cu spor, mai cu 
socoteală, mai cu folos şi mai cu uşurință.... 

Aşă vorbeă profesorul acela dela târg şi Ruxandra n'a ieşit 
niciodată din cuvântul lui. A priceput eacă cartea şi ajută, 
pentru orice, cu carte trebue început. 

* 


Aşă ajunse Alexe de îndemânatic, că din butucul cel mai 
nestrujit din pădure, îţi făceă podoabe de lucruri în casă, lustruite 
şi săpate, ca o horbotă de frumoase şi gingaşe. 

Plină casa lor eră cu bucăţi lucrate de el, fel de fel. Veneau 
boeri din oraş cu trăsura, de i-le cumpărau pe bani mulţi, că nu 
eră meşter ca el nici în târg. 

| se duse vestea departe lui Alexe. Toţi îl îndemnau să le 
lucreze, de nu mai dovedea. A trebuit să-şi aleagă din flăcăii 
din sat, cei mai pricepuţi şi cu carte, săi deprindă să lucreze 
încet-încet şi împărţiă cu ei câştigul, frăţeşte... Unii din ei 
deprindeau lesne să lucreze bine lucruri trebuitoare şi frumoase 
pentru casă: pat, piasă, dulap — să aibe omul la casa lui 
cu ce îmbrăcă odăile. Şi mai târziu, când nu eră lucrul câm- 
pului, aveau me.teşugul lor şi nici un ceas nu eră prăpădit. 
Alţi băetani, după pilda lui Alexe, la isprăvitul şcoalei se duceau 
la târg şi învățau alte meşteşuguri. Văzură ei că e adevăra- 
tă vorba : «Ca să ai ban în pungă, trebue să ai meşteşug la 
mână». 

Toţi care se duceau la oraş, aveautragere de inimă să înveţe 
şi putere de muncă moştenită din strămoşi vrednici. De aceea, 
mai toţi învingeau uşor greutăţile învățăturei şi de multe ori 
întreceau chiar pe târgoveţi. Işi alegəau fel de fel de bresle şi 
când isprăveau, ei tot în satul lor se întorceau. 

«La târg prea mulţi se grămădesc, ziceau ei,; prea îşi dau 
«oamenii ghionturi să poată încăpea. Apoi praful acela al 
«străzilor, casele îngrămădite, ogrăzile mici, — par'că te înăduşiă. 
toate. 

«Ce viaţă plină de năduhuri !2 

Ei nu puteau uită lărgimea vederei din satul lor, şoapta 
codrilor şi mumurul dulce a pâraelor cu care crescuseră de 
mici. 

Acolo erau bătrânii lor părinţi, ce-i ajutaseră să sboare; acolo 
casa în care văzuse întiiu lumina... acolo atâtea şi-atâtea 
aduceri aminte... Cum le-ar fi lăsat ei aceste toate? 

Mai toţi se întorceau dar în satul de unde se trăgeau, cu 
lădiţa lor de cărţi. Fie-care cu un meșteşug deosebit şi cu unel 
tele ce-i trebuiau. 

Ast-fel satul se tot primeneă cu aceiaşi fii, dar luminaţi de 
raza binecuvântată a cărţii şi a înțelepciunii .... 

Dela o vreme omul găseă în satul lui mai toate cele trebuin- 
cioase. Nu avea nevoe pentru toată nimica să alerge pela 
târg, să-şi piardă zile de lucru pe drumuri, căci erau în sat 
nu numai plugari ci şi meşteşugari de tot felul, care făceau: 
vara plugărit şi iarna meserie. 

Dar din toţi tot Alexe erà cel mai iscusit şi mai înțelept. 

El se îmbogăţi în scurtă vreme. El îi povăţuiă şi-i îndretă 
pe toţi care încotro să apuce. : 

lar satul întreg erà mândru că unul de-ai lor a ajuns aşă om 
priceput de făceă lucruri care erau plătite cu. ..aur sunător, 

Puteau deci şi ei prin învăţătură şi sârguinţă şi minte, să 
ajungă în rând cu bogaţii dela târg... 


+ 
E] = 


Incepură să-şi deă seama atunci sătenii de trăinicia şi 
puterea lor. Se gândeau cu dor la timpul când acea mare şi 
resfirată putere va fi cioplită cu meşteșug cum ciopleă de 
măestrit Alexe ştejarul cel înalt din pădure .... : 

Se gândeau ei, cum încet-încet toate au să se schimbe atunci: 
prin cioplirea omului, toate lucrurile din jurul lui — toate 
gândurile şi faptele lui au să fie brăzdate de cugetarea lui 
liniştită şi adâncă, de judecata lui dreaptă şi de inima lui 
curăţită de răutăţile sălbătăciei .... 

Și cum va fi în satul lor, aşă va fi şi'n altul, şi-n toate 
satele .... şi peste tot. Şi se vor împlini vorbele sfinte ale 
blândului nostru Mântuitor: 

Pe pământ pace, 
Intre oameni, bună 'nvoire. 


bd e p i CT a Ce i ca 


Au văzut atunci oamenii, că ei singuri sunt stăpâni pe soarta 
şi pe fericirea lor, prin... tot mai multă lumină și muncă. 


Maria Beiu-Palladi. 
Resatul Muntenesrului 


In luna lui August s'au făcut mari serbări la 
Cetinge, capitala Muntenegrului, cu ocazia procla- 
mării regatului. Bătrânul principe Nicolae, care dom- 
neşte peste bravul popor muntenegrean din anul 
1860, şi-a pus pe cap coroana regală. 

Muntenegrul este o ţară cu o suprafaţă de 9.000 
km. p, şi cu o poporaţie de aproape 300.000 de lo- 
cuitori. Budgetul este vre-o 3 milioane lei. 

Dăm aci chipul noului rege și chipuri de ofiţeri și 
soldaţi muntenegreni. 

Gfiţeri muntenegreni. 


NIEGLAE REGELE MUNTENEGRULUI 


Soldaţi muntenesreni. 

MAIMUȚA JGCKG. 


CĂ es Claretie istoriseă următoarea întâmplare, pove- 


J stită de admiralul M. 
g4% Aveà pe vas o maimuţă, mică, dar nespus de vi- 
AC, oaie şi de iute. Se îmblânzise şi se deprinsese aşă 
de bine cu marinarii, în cât umblă slobodă pri'tre 
ei, se urcă pe catarge, alergă şi se zbeguiă pe prăjini, se 
coboră până în magazia unde erau cărbunii şi mărfurile, 
când vreă şi cum îi plăceă. 

Marinarilor le eră drag s'o vază cum le maimuţăreă exer- 
ciţiile. 

Intr'o zi nu se găsi un inel la locul lui, în besacteaua în 
care ședeă închis de obiceiu. Văzuseră un marinar dând 
târcoale pe lângă uşă cabinei cu pricina, deci bănuiala căzù 
pe acesta. Îl puseră supt priveghere. Marinarul înţelese şi 
întrebă pe comandant: 

— Căpitane, nu cumvă mă bănuiţi c'am furat eu diamantul ? 

— Dacă nu l-o fi luat maimuța, cam aşă. 

Omul, ştiindu-se nevinovat, prinse din zbor vorba căpita- 
nului şi începi a urmări mişcările şi umbletele maimuţei. 
Și în adevăr peste câtevă zile găsi în magazia cărbunilor 
cutia în care fusese inelul, ascunsă binişor. Cine făcuse is- 
prava? Neapărat Jocko. 

L-a luat de mână şi l-a dus la locul pomenit. Pe drum, 
cu cât se apropiă de acolo unde pitise lucrul furat, maimuța 
tremură, zguduită de fiori şi nu cuteză ori nu puteă îna- 
intà. A dus'o cu sila şi i-a aretat locul unde găsise cutia. 
In ochii negri ai vinovatei se cetiă groază negrăită. Im- 
preună mănuşiţele ca la rugăciune. 

Marinarul aretă locul gol, unde şedeă inelul, făcii schima 
ca şi cum ar fi băgat inelul în deget. Maimuţa, începu a 
scurmă cu degetele în cărbuni şi scoase inelul cu diamant. 

Marinarul o aduse de mână sus, la căpitan şi zise: 

— Căpitane, ui'te furul! lată diamantul — vinovatul e 
maimuța ! 

Ai fi zis că Jocko înțelegeă vorbele. Ruşinată, cu capul 
plecat, nu îndrăsneă să ridice ochii la căpitan. 

— Ce pedeapsă să-i dăm blestematei ? 

S'au înțeles — ca să-şi mai alunge urâtul — să judece mai- 
muţa, ca pe un om. Se va adună un consiliu de războiu, îi 
vor da vinovatei şi advocat, iar tribunalul va osândi sau 
ertă, cum va socoti de cuviinţă. 

—- Bietul Jocko ! — făcii unul — Mai bine te-ar fi judecat 
pe tine. 

— Mulţumesc de bunătate, respunse marinarul, care prin- 
sese hoţul. 

Au-judecat'o. Procesul s'a petrecut cu toate formele. Mai- 
muja priveă făr'a înţelege — dacă n'o fi tocmai di'mpo- 
trivă. Tribunalul neobişnuit o speriase. Se temea. Ochii tu- 
turor ţintiţi asupră-i o turburau. 

Furtul fiind dovedit, osânda eră neîndoioasă şi pedeapsa 
cunoscută: moartea prin împușcare. 

— Să-l împuşte pe bietul Jocko! 

Da. Inse, fireşte, numai de formă. Stăpânul diamantului 
stăruise pentru ertarea maimuţei şi căpitanul o va ertă, când 
marinarii vor puno puştele la ochiu. 

Marinarii petreceau de minune cu judecata și execuția 
asta comedioasă. 

A doua zi duseră pe osândit pe pod şi-l puseră ìn faţa 
soldaţilor armaţi cu puşti. Ofițerii şi toţi oamenii se adu- 
naseră la privelişte. Ochii rătăciţi ai bietei maimuțe, se prim- 
blau înfioraţi dela o faţă la alta, căutând o privire priete- 
noasă. 

Tremură de ţi-eră milă, când un marinar se apropie c'o 
basma şi-i leagă ochii. Simţeă, nenorocita, că se pregăteşte 
cevă grozav. Stătea dreaptă în faţa plutonului de execuţie, 
dar nu eră de loc vitează, ci prăpădită, dar tot odată în- 
duioşătoare. 

Toţi o priveau, unii mişcaţi alţii zâmbind. 

Se dă poruncă să ridice cocoşul puştilor. Zgomotul ce se 
făcu, zgudui pe osândit ca un curent electric. Ghici primej- 
dia? Supt basmaua care-i astupă vederea, îi spuse instinc- 
tul că armele ce i se îndreptau asupra pieptului, puteau 
pricinui moartea? Moartea, taină nepătrunsă, se aretă de 
năpraznă acestei fiinţe cu creerii remaşi pe-o treaptă aşă 
de joasă ? 

Îl văzură rupând legăturile cu cari îl cerluiseră, smulgând 
basmaua, uitându-se cu spaimă, apoi cu mânie, cu întrun- 
tare—aceste trei simţiri se părândară una după alta cu iu- 
țeală fulgerătoare — la marinari, la privitori, la ofiţeri şi 
judecători. Apoi, de neprasnă, sări pe umărul unui ofițer, 
apoi pe-al altuia şi, de pe marinar pe marinar, ajunse pân 
la margenea podului şi, de-acolo, scoţind un ţipet, se asvârii 
în mare! 

— In mare! Maimuţa în mare! 

Alergară. Unii voiau să sare s'o scape. Alţii căutau să 
sloboază luntrile. 

In zădar. Bietul Jocko înnotă câtevă clipe, se luptă cu va- 
lurile, apoi se afundă. i 

— Şi, închee admiralul,.. nu mai e nevoe să spun că sfâr- 
şitul călătoriei a fost nu se poate mai trist. O dată cu mai- 
muţa s'a dus şi veselia de pe vas— poți să zâmbeşti—o căutăm 
pretutindene și mereu ca pe un mort scump, stafia bietului 
Jocko, par'că ne-ar fi fost rudă sau prieten pierdut! 

Vom mai da încă una din bucăţelele lui Jules Claretie. E 

vorbă de du Chaillu, care-a cercetat viața maimuţelor mari 
în deosebi, pe Șimpanseii din Africa. 

Du Chaillu istoriseşte cum îi ucideă noaptea, când dor- 
meau bieţii de ei in copaci, c'o mână aşezată în jurul trun- 
chiului ca să nu cază! 

Vedeam, zice el, un culcuş eare aveă de bună seamă să 
adăpostească doi şimpanzei pe noapte. Unul eră sosit şi 
chemă pe celălalt Mă bucuram că-i voiu omorî pe amândoi; 
dar o mişcare nedibace a unuia di'ntre oamenii miei trase 
maimuţei luarea aminte. Ţipă şi începi a se coborâ. Văzui 
c'o s'o pierz şi pe asta şi trăsei. Căzù mort. Erà bărbat. 

Dar du Chaillu a ucis sau văzut ucizind şi femei. Una 
avea micuțul în braţe. O împuşcă. Incepu a ţipă copilul, stri- 
gătele lui io! io! io! iţi rupeau inima. Pipăe trupul, mâinele 
şi buzele reci ale mume-sa și boceşte mereu. Priveliştea e 
fioros de tragică. Inchipuiţi-vă şimpanzei răpind copii dela 
sinul mumelor, după ce le-ar fi sugrumat. Cu ce mânie am 
strigă: «Fiare îngrozitoare! » 

trad. |. N. 
= SAD —— 


Cronica agricolă, economică și comercială, 


Suntem în toiul lucrărilor agricole de toamnă, pe deo- 
parte semănătura de grâu, de orz şi secară trebue făcută 
cât se va puteă mai de grabă în ogoarele dejă pregătite, 
pe de altă parte culesul porumbului, a cărui semănătură a 
fost făcută la timp în primăvara trecută, precum şi culesul 
viilor în unele podgorii ale ţărei, daca nu în toate. In acest 
an credem că culesul se va face mai de timpuriu, căci se 
poate întâmpla ca să avem o toamnă mai ploioasă, care va 
ti cu totul vătămătoare strugurilor, făcând să crape poj- 
ghiţa şi să intre în putiezire. La munte, unde cultivatorii 
se ocupă cu cultura pomilor şi în special cu a prunilor, 
vor trebui să caute timpul cel mai potrivit pentru cu- 
lesul acestor poame, spre a le vinde sau a le face ţuică, sau 
a le coace în cuptoarele sistematice cari au început a se face 
şi la noi în mai multe localităţi muntoase. 

In cât priveşte merele şi perele iernatice, ar fi bine ca cul- 
tivatorii noștri să le lase pe pomi până aproape când foile 
vor începe a îngălbeni, ca poamele să poată profită de cea 
din urmă circulaţiune a sevei. Cu modul acesta merele şi 
perele vor creşte mai mult şi peste iarnă se vor păstră mai 
bine. Culesul atestor poame caşi a altora cari trebuese păs- 
trate mai mult timp, va trebui făcut cu mâna, iar nu 
să se scuture, după cum de obiceiu fac toţi sătenii noștri 
din localităţile muntoase ale ţărei. Deşi în acest an s'a fă- 

cut multe poame în cele mai multe localltăţi, cu toate aces- 
tea nu vom aveă destule poame peste iarnă şi chiar până 
la noile recolte de vară anul viitor, fiindcă nu ştim cum să 
le păstrăm peste iarnă, ca să avem mai mare câştig de a- 
ceste poame prin vânzarea lor. 

Când un străin trece din întâmplare prin piaţa Bibescu- 
Vodă, rămâne încântat văzând fel de fel de zarzavaturi, şi 
pe de altă parte atâtea soiuri de poame, care de care mai 
frumoase şi mai gustoase la mâncat. Străinul nostru se 
crede că se găseşte într'o ţară, unde orice fel de poame se 
găsesc înbelşug în orice timp al anului şi cu un preţ cât 
se poate de mic şi că ţara noastră este în stare de a con- 
cură cu alte ţări mai înaintate în cultura pomilor roditori, 
fără însă să se gândească un moment că poamele pe cari 
le-a văzut el, dacă nu se vor da repede în consumaţiune, 
se vor strică, din cauză că nu sunt culese cu măna, ci scu- 
turate sau bătute cu prăjina. Și întru'un caz şi în altul poa- 
mele nu se pot păstră, căci partea lovită de pământ a poa- 
melor, intră repede în putrezire. 

Din acest punct de vedere putem zice că în acest an avem 
multe poame, dar warem poame, fiindcă nu se culeg la timp, 
şi nu se ştie cum să se păstreze de cultivatorii noştri. 

Prin înmulţirea şcoalelor inferioare de agricultură la ţară, 
unde copiilor de săteni li se vorbeşte şi de cultura pomilor, 
de culesul şi păstrarea poamelor, va veni un timp când şi 
din cultura pomilor roditori, sătenii noştri vor câştigă mai 
mulţi bani, în raport cu câştigul de azi, când ştim cum se 
face de rău cultura pomilor, culesul şi păstrarea poamelor. 

Cât priveşte somănatul cerealelor de toamnă, tragem din 
nou atenţiunea cititorilor noştri agricultori, câ nu-i destul, 
ca sămânţa să fie bună, împietrită sau văruită, ci adânci- 
mea la care se îngroapă sămânța în pământ să fie de 3—9 
cm., în pământurile mai ușoare; iar în pământurile mai tari 
(argiloase), dela 3—6 em. 

In cazul acesta încolţirea caşi înfrăţirea tinerilor plante, 
după răsărire, se va face cu mult mai uşor, în folosul pro- 
ducţiunii viitoare. 


Slarea timpului, 


Ploi parţiale au căzut şi în această lună, ca şi în luna Au- 
gust şi timpul s'a răcit în toată ţara. Pe munte a căzut zăpadă, 
şi în multe localităţi brumă multă. In localităţile mai delu- 
roase, bruma a făcut mult rău mai cu seamă semănăturilor 
de porumb, care a fost făcute mai târziu. Recolta acestor se- 
mănături de porumb, nu va puteă fi întrebuințată decât la 
hrana animalelor, iar nu pentru hrana sătenilor căci ar fi cât 
se poate de dăunătoare pentru sănătatea lor. 

S'a scris mult cu privire la semănătura de porumb în loca-= 
lităţile deluroase, unde semănătura de porumb poate să fie 
vătămată de brumă. 

Ar fi bine deci ca în locul porumbului să semene carto- 
ful, căruia nu-i pasă de loc de brumă. 


Târgurile noastre. 


Afacerile cu cereale în târgurile noastre, caşi preţurile, 
după datele ce le vedem în fiecare zi, nu sunt cum trebuiă 
să fie în această lună, căci ele stagnează ìn toate târgurile 
noastre, fără deosebire de valoarea mărfei oferite, care 
este destul de bună, daca nu prea bună, în raport cu 
producțiunea grâului, etc. din toată lumea, ca şi cu prețu- 
rile ce se oferă pe această marfă In această privinţă chiar 
noi suntem vinovaţi, că ne-am prea lăudat cu un mare pri- 
sos de producţiune a grâului. Se ştie că omul vanitos 
mai mult pierde decât câștigă. Acest lucru să ne fie ca în- 
văţătură de minte pe viitor, de a lăsă ca secera şi treera- 
tul să ne spună adevirata producţiune agricolă la toate se- 
mănăturile. Căci schimbările timpului nu se pot scurtă cu 
foarfeca sau cu alt instrument tăetor. 


Preţul produselor asricole. 


3 Iată în rezumat prețul mijlociu cu care s'au vândut pro- 
dusele noastre agricole în târgul din Brăila, cași în alte 
târguri, dela 1 Septemvrie până la această dată: 


Grâul, suta de kgr. s'a vândut cu 11—17 lei şi 50 cent. 


Porumbul idem 8—12 lei 

Orzul idem 5—9 lei 

Ovăzul idem 4—9 lei 

Secara idem 7—11 lei 

Porumb cincantin idem 11 lei gi 60 cent. 

Fasole idem 9.—21 lei 

Meiu idem 10—11 lei 

Rapiţa coltza idem 25—26 lei şi 25 cent. 
ză naveta idem 24—25 lei şi 50 cent. 


La târgul din Bucureşti (Obor), grâul s'a vândut cu 72—83 
lei chila; secara cu 39 — 43 lei chila; orzul cu 44 — 46 lei 
„chilia; ovăzul cu 32—43 lei; porumbul cu 71—73 lei chila şi 
meiul cu 46 - 49 lei chila. 

Această măsură ar trebui odată schimbată în suta de kgr. 
ca şi în alte târguri din ţară, fiindcă cu măsurătoarea chi- 
lei se poate face multe înşelătorie la vânzare. 


Prețul nutreţurilor. 


Fânul s'a vândut cu 32— 60 mia de kgr.; fânul de meiu 
-u 35—36 mia de kgr. şi paiele de grâu cu 21—24 lei mia 
de kgr. 

Prețul vitelor. 


Caii de lux s'a vândut cu 2500 — 3600 lei perechia ; caii 
mai buni cu 700—1600 lei perechia; cei ţărăneşti cu 190—320 
lei perechia; boii mai graşi şi mai buni s'a vândut cu 680-—800 
lei perechia; boii ţărăneşti cu 240—300 lei perechia şi vacile 
cu lapte cu 150—200. 

Târgurile străine. 

Afacerile cu csreale, caşi preţurile în târgurile străine, 
stagnează ca şi la noi şi preţurile tind mai mult spre scă- 
dere, afară de târgurile din Franţa, unde preţurile se men- 
țin destul de bine, deşi presa agricolă ca şi cea politică 
a intervenit în favoarea consumatorilor, rugând guvernul 
francez ca să desființeze pentru un moment taxa vamală de 
7 lei la suta de kgr. ce trebuiă să plătească toate grânele 
streine ce se importă în târgurile franceze. 

Fireşte, presa agricolă, ca și unele din consiliile judeţene 
din Franţa, cer această reducere de 7 lei la sută, numai în 
mod provizoriu, fiindcă se ştie că în anul acesta produc= 
țiunea de grâu în Franţa, de-abiă este socotită la 104 mi» 
lioane hectolitri; pe cât timp pentru consumaţiunea internă, 
Franţa are trebuinţă de 124 milioanede hectolitri, plus 
9 milioane, cel puţin, pentru sămănăturile de toamnă. 

La târgul din Paris, grâul s'a vândut cu 26—28 lei, iar 
grâul strein cu 20—23 lei; orzurile şi ovăzurile indigene cu 
cu 19—21 lei, cele streine cu 15 lei; secara cu 17—18 lei şi 
porumbul cu 20—21 lei. 

In Germania, la Hamburg, grâul s'a vândut cu 20 lei şi 
37 cent.; secara cu 13 lei şi 20 cent; orzul cu 12 lei şi 16 
cent. şi ovăzul cu 13 lei şi 14 cent. 

La Berlin, grâul s.a vândut cu 25 lei şi 24 cent; secara 
cu 18 lei şi 75 cent. şi ovăzul cu 18—19 lei. 

In Belgia la Louvdin, grâul s'a vândut cu 19 lei şi 75 
cent., secara cu 13 lei şi 62 cent., orzul cu 14 lei şi ovăzul 
cu 16 lei şi 12 cent. 

La Bruxel şi Anvers, grâul s'a vândut cu 20 lei şi 50 cent., 
secara cu 14 lei, orzul cu 14—15 lei şi 50 cent. şi ovăzul cu 
16—17 lei. 

La târgul din Viena, grăul s'a vândut cu 24 lei şi 30 cent., 
secara 15 lei şi 24 cent., orzul cu 12 lei şi 60 cent. şi ovă- 
zul cu 16 lei şi 15 cent. 

La Budapesta, grâul s'a vândut cu 21 lei şi 40 cent., se- 
cara cu 15 lei şi 36 cent., orzul cu 14 lei şi ovăzul cu 17 lei. 

La Londra, grâul s'a vândut cu 23 lei, orzul şi ovăzul 
cu 12 lei şi 60 cent. 

La Groning (Olanda), s'a vândut cu 19 lei, secara şi orzul 
16 lei şi ovăzul cu 15 lei şi orzul cu 16 lei. 

La Albacete (Spania), grâul s'e văndut cu 27 lei şi 75 

cent., secara şi orzul cu 18 lei şi 50 cont. şi ovăzul cu 15 
şi 60 cent. . 

La Milan (Italia), grâul s'a vândut cu 27 lei şi 50 cent.. 
secaaa cu 19 lei şi 75 cent., orzul cu 21 lei şi 60 cent. şi o- 
văzul cu 18 lei şi 65 cent. 

La Geneva (Elveţia) grâul s'a vândut cu 25 lei şi 50 cent. 
şi secara cu 19 lei, orzul şi ovăzul cu 18 lei. 

La tariful din New-York (America), graul s'a vândut cu 
19—20 lei, secara 14—15 lei, ovăzul lei 16—17 lei şi ovăzul 
cu 14—15 lei. 

La Chicago, grâul s'a vândut cu 18—19 lei, secara cu 14 
lei şi 4» cent, orzul eu cu 16—17 lei şi ovăzul cu 9—10 lei. 

La târgul de Algeria şi Tunis (Africa), grâul roşu sa 
vândut cu 27 lei şi 75 cent., grâul alb cu 24 lei şi 50 cent., 
orzul cu 14 iei şi 50 cent. şi ovăzul cu 14—15 lei. 

In toate târgurile străine, preţurile sunt socotite pe suta 
de kgr. ca cea mai dreaptă măsură. 

V. S. Moga. 


Noul Cazino din Constanța 


Marele nostru port maritim s'a împodobit în vara aceasta cu 
e clădire monumentală : este noul cazino ce s'a ridicat pe malul 
mării şi care face admiraţia tuturor vizitatorilor. 

Cu ocazia inaugurării s'au făcut serbări mari şi frumoase. 

Dăm aci vederea acestui monument. 


Noul Cazino dela Constanţa 

A VIA. 


La 30 Septemvrie a. C, cu No. 52 să sfârșește anul al 13-lea 
al revistei noastre. Rugăm dar pe prietenii noștri să stăruie 
a face noi abonaţi pentru anul al 14-lca, încuuoștiințând pe 
cei ce ar dori să se aboneze, că vor primi rev ista numai dacă 
vor trimite odată cu cererea de abonament şi costul abona- 
mentului de 5 lei pe an. 

Tot odată rugăm pe d-nii abonaţi cărora le expiră abona- 
mentul lu 30 Septewmvrie a. C și mar mai dori să ră- 
mâe abonaţi să ne comunice prin o carte poştală, spre a 
le suprimă trimiterea cu începerea anului al 14-lca. 

Această rugăminte o facem, de oarece noi trimitem revista 
abonaților noștri prin abonament poştal la distribuţie, plătind 
poştei pe trei luni înainte francarea revistei, astfel încât d-nii 
abonaţi cari war mai Dine-voi a rămâne abonaţi şi nu ne-ar 
comunică, ne expune să pierdem plata expedierei revistei, pa- 
gubă ee pentru un abonament de 5 lei pe an este destul de 
simţitoare. Incunoştiinţările trebuie să ni să facă cel mult păuă 
la 30 Septemvrie, când suntem obligați să depunem poştei lis- 
tele și banii. Reamintim prietenilor și abonaților noștri, că cine 
ne face cel puţin cinci abonați şi trimete banii odată eu nu- 
mele lor, au dreptul la un abonament gratuit, fie pentru bi- 
blioteca școlii, fie pentru parohie, cere literar, ete. In anul al 
14-lea ea și în anul curent, vom dă abouaţilor noştri ca pre: 
minu 4 tablouri colorate, copii după artiști renumiţi din 
străinătate sau din ţară. 

Pentru elevii de gimnazii, licec, seminarii, şcoli normale 
cete, dacă se abonează cel puţin cinci din aceeaşi şcoală, le 
acordăm abonament redus, adecă lei 4,20 pe an, in loc de 
5 lei. 

Pentru absolvenții de scoli primare din comunele rurale, re- 
ducem abonamentul la patru (4) lei pe an, fie că se abo- 
nează unul singur, fie o grupă de mai mulți insi la un abo- 
nament, Cererea de abonament în acest caz trebuie făcută prin 
dirigintele şcolii sau prin preot. 

In tot cazul cererea de abonament trebuie neapărat însoţită 
de plată, altfel nu se va satisface, Abonamentele se fae și se 
plătese numai pe un an întreg, 

Regularitatea cu care de 13 ani apărem, ca și bogatul mate- 
rial ce am publicat în acest timp, este o garanţie că revista 
este aşezată pe baze solide și se bucură de sprijinul ş şi înere- 
derea tuturor, 


ADMINISTRAȚIA. 

ADMINISTRAȚIA PESCĂRIILOR STATULUI DIN BRĂILA-GALAȚI 


ALBINA 


Preţul peștelui pe timpul dela 16 — 30 Septemvrie. 

Administrator, C. DUMITRESCU. 


Depozit general pentru România de Ma- 
şini şi unelte, ingine Marcus & Berlescu, 
Bucureşti, str. Doamnei, 21. <Lăptării mo: 
dels din renumitele Fabrici: 


ALFA-SEPARATLOR 
DIN 


STOCKHOLM. Paris, Berlin, Viena, 
Budapesta 


si din fabrica 


Bersedorfer Eisenwerk, Soc. anon. 
Bergedorf. 


Se găsesc în permanenţă în depozit: 

Separatoare Alfa-Laval, putinele de unt, 
maşini şi scânduri de frâmântat untul, în- 
călzitoare şi recitoare de lapte, căni şi bi- 
doane , aparate pentru controlul şi analiza 
laptelui, forme de unt, hârtie pergament ete. 

Unelte pentru creșterea vitelor, trocare, 
sonde, foarfeci de tuns, mărci de urechi 
D= pentru însemnat vitele, lanţuri speciale, etc., 

aparate pentru clocirea artificială şi creg- 
terea păsărilor, 

Toate mașinile necesare pentru instalaţiuni de Lâptării cu aburi. 

Maşinile Alfa-Separator sunt singurele adoptate de către toate lăptă- 
riile Domeniilor Coroanei, de către lăptăriile cooperative săteşti, de 
<Lăptăria București» şi de toate lăptăriile mai mar. din ţară. 

La cerere se trimite gratuit catalogul. 


QU RENUME UNIVERSAL. Recomandat de medici în toată lumea pentru 

adulţi și copii cât de mici. De o eficacitate absolut sigură, singurul con- 

tra constipațiunei, congestiunei şi migrenei. Plăcut la gust, nu produee 
colici şi n'are efecte rele asupra organismului. 


= Cel mai economie, cutia cu 25 purgative Lei 1.60 === 


Rugăm a se refuza P U R G E, N inscripţie, căci sunt 


pastilele cari nu falșşe, vătămătoare 
vor avei această bd B A Y E R * şi produc colioi. 


ARTIFICII 


splendide, de un efect grandios, importate dela o 
renumită fabrică din Anglia. 


LAMPIGANE 
foarte frumoase și durabile în diferite colori şi forme. 


Ghirlande. Confetti, Șerpentine, Articole 
= de tombolă 


şi toate articolele pentru 


Serbări de vară şi petreceri câmpeneşti 
r FILIP LINDENBERG Si tiean 2 
A 1 Aug WăACOromsaica sa , 15). 


CREMA, PUDRA ȘI SĂPUN „FLORA“ 


nu se vând decăt în embalaqgiul original arătat uci (un sfert din må- 
rimea naturală) şi cu următoarele prețuri: 


Crema lei 150-—Pudră lei 2-—Săpun lei 1.25 
Refuzaţi dar în interesul D-w. ca neveritabile dacă vi s'ar oferi aceste 
preparate în cantități mai 

mici sau alifel decăt in 
embalagiul oriqinal aci 


arätat şi cu elichelele 
nentinse, 


t PIRIT = 


“Povi irg 
RE aip he 


————_ * SR mu 

Crema şi Pudra FLORA» se pot întrebuința fără grijă cât de mul 
timp, acest fapt e stabilit oficial de institutul de Chimie al Statului, care 
a constatat la 12 Septembrie sub No. 1.110,că: «Crema şi Pudra «Flora» 
nu conțin substanţe toxice sau de acele cari printr'o întrebuințare în- 
delungată pot vătumă sănătatea». — Pomada de păr «Flora» ncintre- 
cută pentru ingrijirea raţională şi higienică a părului ; Borcan mare lei 250, 
mic lei 1.75— Capilogen «Flora» (apă de păr), curăță mătreața după 
câte-vă întrebuinţări; Sticla mare lei'3.25, mică lei 250— La nemulțu: 
mire să restitue costul pentru oricare din aceste preparate. 


| 


= E 


“ Unul din cele 

i] Xemojerul dteanu mai puternice 
|| reconstituante ale corpului slăbit, mă- 
ui reşte greutatea corpului şi redă pofta de 
mâncare perdută, suveran pentru a com: 
bate anemia, lipsa sângelui, clorosa, 
debilitatea generală, dispepsia, con- 
| stipația, Leucorea (poală albă la femei) 


Pectosin Hean 


vindecă tusea cea mai re- 
belă şi e preparatul cel mai 
rațional pentru a trată cu 
succes bronzitele acute gi 
cronice, tuse conrulsivă 
(măgărească), emfisemal 
pulmonar etc. Sticla lei3.— | 

La Droguerii şi farmacii. 


Histeria, Neurastenta, Amejelile, Slă- 
birea memoriei, Limfatismul, etc. He- 
meferul - Iteanu este autorizat de Onor. 
Consiliul Sanitar Superior şi recomandat 
de eminenţii noştrii medici Pref. dr. Bui. 
clir, Prof, dr. Leonte, Prof. dr. Xegel 
(laşi) şi alţii, după experienţele tndelun- 
gate. — Preţul lei 4.— 

La lrogueri şi farmacii. 


: durerile de cap, mi- 
Nevralgiile cele mai rebele Siera aorerie reu. 
matismului acut, articular lumbago, durerile de dahi cele 
mai tari, mai ales nevralgice, precum şi ori-ce dureri 
provenite din răceală sunt combătute cu deplin succes 
prin întrebuințarea 
Pastilelor Nevralgine Jurist 
Aprobatede Consiliul Sanitar Superior. Preţul unui 
facon Lei 2.50, o dosă 50 bani. La Droguerii şi Farmacii, 


Inst de Arte Grafice «Carol Gâbl» S-r I. St. Rasidesog, 


D022 


www.dacoromanica.ro 


